அப்படி ஒரேயடியாகக் கூறிவிட முடியாது. அவரை ஆதரிப்பவர் எல்லா ஜாதியிலும் உள்ளனர். இந்த ஸ்டேட்மென்ட் அவரை எதிர்ப்பவருக்கும் பொருந்தும். ராஜாஜி விஷயத்தில் கருத்துகள் தீவிரமாகவே இருந்திருக்கின்றன. ஒன்று ஒரேயடியாக ஆதரவு, மற்றொன்று ஒரேயடியாக எதிர்ப்பு. நான் எந்தப் பிரிவில் வருகிறேன் என்பது இங்கு எல்லோருக்கும் தெரிந்திருக்கும். தெரியாதவர்கள் "ராஜாஜி என்னும் மாமனிதர்" என்றத் தலைப்பில் நான் எழுதியப் பதிவுகளைப் பார்த்துக் கொள்ளலாம். அதில் அவருடையக் கல்வித் திட்டத்தைப் பற்றியும் எழுதியுள்ளேன். பின்னூட்டங்களிலேயே தங்கள் எதிர்ப்பு எண்ணம் என் விளக்கத்தால் மாறியது என்று சிலர் எழுதியிருந்தனர். பலர் எனக்கு தனியாக அனுப்பிய மின்னஞ்சலில் கூறியிருந்தனர்.